wickkiey/tamil-wikipedia-chunked huggingface dataset:
# முகம்மது யூனுஸ்

## நோபல் பரிசு

வறிய மக்களின் சமூக,பொருளியல் முன்னேற்றத்திற்காக முன்னிற்று பாடுபட்டமைக்காக முகமது யூனுசிற்கும் அவரால் தோற்றுவிக்கப்பட்ட கிராமின் வங்கிக்கும் சேர்த்து 2006 ம் ஆண்டிற்கான சமாதானத்திற்கான நோபெல் பரிசு வழங்கப்பட்டது. இவ்வறிவிப்பின் பின் யூனுஸ் தனக்கான பரிசின் பங்கான $1.4 மில்லியன் டொலரினைக் கொண்டு வறிய மக்களுக்கு குறைந்த விலையினில் நிறைபோசாக்கு உணவினை வழங்கும் திட்டமொன்றிக்கு செலவிடப்போவதாகவும் எஞ்சிய தொகையினை கண் மருத்துவமனை அமைப்பதற்கு செலவிடப்போவதாகவும் தன் கருத்தினை வெளியிட்டார்.
# முகம்மது யூனுஸ்

## விருதுகள்

- 1978 — வங்காளதேசக் குடியரசுத் தலைவர் விருது.
- 1984 — ரமன் மக்சேசே விருது
- 1985 — வங்காளதேச வங்கி விருது.
- 1993 — CARE, மனிதாபிமானச் சேவைப் பதக்கம்.
- 1994 — உலக உணவுப் பரிசு
- 1998 — சிட்னி அமைதிப் பரிசு.
- 2000 – காந்தி அமைதிப் பரிசு, இந்தியா
- 2004 — *தி எக்கனாமிஸ்ட்* செய்தித்தாள் வழங்கும் சமூக மற்றும் பொருளாதாரப் புத்தாக்கத்துக்கான விருது.
- 2006 — அன்னை தெரசா விருது.
- 2006 — எட்டாவது சியோல் அமைதிப் பரிசு.
- 2006 — அமைதிக்கான நோபெல் பரிசு (கிராமீன் வங்கியுடன் பகிர்ந்து கொள்ளப்பட்டது).
# ந. சி. கந்தையா பிள்ளை

**ந. சி. கந்தையா பிள்ளை** (*Na. Ci.Kantaiyappillai*, 1893 - 1967) தமிழிலக்கியத் துறையில் சிறப்பாக செயலாற்றியவர். எளிய பாமர மக்களும் படித்துப் பலன் பெறுமாறு உரைநடையில் தமிழ் இலக்கியங்களை வழங்கினார்.
# ந. சி. கந்தையா பிள்ளை

## வாழ்க்கைக் குறிப்பு

ந. சி. கந்தையாபிள்ளை யாழ்ப்பாணத்தில் உள்ள கந்தரோடை என்னும் ஊரில் 1893 ஆம் ஆண்டு நன்னியர் சின்னத்தம்பி அவர்களின் புதல்வராகப் பிறந்தார். அவ்வூரிலேயே கல்வி கற்றுத் தேறி, சில காலம் ஆசிரியப்பணி செய்தார். ஆசிரியப் பணியிலிருக்கும்போதே ஈழத்தில் பெரும் புலவர்களின் அறிமுகத்தில் தமிழ் இலக்கண, இலக்கியங்களை கற்றுத் தேர்ந்தார்.  
சில காலம் மலேயாவில், பிருத்தானியா தொடர்வண்டி சேவையில் சில காலம் பணியாற்றினார். பின்னர் இலங்கை திரும்பி தமிழ்மொழி ஆராய்ச்சியில் ஈடுபட்டார். இவர் நவாலியூர் மருதப்பு என்பவரின் மகளான இரத்தினம்மாவைத் திருமணம் செய்தார். திருநாவுக்கரசு, மங்கையற்கரசி என இரு பிள்ளைகள் உள்ளனர்.
# ந. சி. கந்தையா பிள்ளை

## தமிழ் ஆராய்ச்சி

தமிழ் ஆர்வம் பெற்ற இவர், தமிழ்மொழி, தமிழ்நாகரிகம், சிவவழிபாடு ஆகியவற்றின் ஆராய்ச்சியில் ஈடுபட்டார். தமிழ்நாடு சென்று தமிழ்நூல்களை ஆராயும் முயற்சியிலும் ஈடுபட்டார். தொல்பொருள் ஆதாரங்களைப் பெற்று ஆராய்ந்தறிந்தார். இவற்றை ஆதாரமாகக் கொண்டு பல ஆராய்ச்சி நூல்களை எழுதி வெளியிட்டார். அவற்றில் சில:  
- *அகத்தியர்*
- *அகநானூறு*
- *அறிவு மாலை*
- *அறிவுக் கட்டுரைகள்*
- *அறிவுரைக் கோவை*
- *ஆதி உயிர்கள்*
- *ஆதி மனிதன்*
- *ஆரியத்தால் விளைந்த கேடு*
- *ஆரியர் தமிழர் கலப்பு*
- *ஆரியர் வேதங்கள்*
- *இந்து சமய வரலாறு*
- *இராபின்சன் குரூசோ*
- *இராமாயணம் நடந்த கதையா?*
- *உங்களுக்குத் தெரியுமா*
- *உலக அறிவியல் நூல்*
- *உலக நாகரிகத்தில் தமிழர் பங்கு*
- *கலிங்கத்துப் பரணி*
- *கலித்தொகை*
- *கலிவர் யாத்திரை*
- *காலக்குறிப்பு அகராதி*
- *சிந்துவெளி நாகரிகம்*
- *சிந்துவெளித் தமிழர்*
- *சிவவழிபாடு*
- *சிவன்*
- *செந்தமிழ் அகராதி*
- *சைவ சமய வரலாறு*
- *தமிழ் ஆராய்ச்சி*
- *தமிழ் இந்தியா*
- *தமிழ் இந்தியா*
- *தமிழ் இலக்கிய அகராதி*
- *தமிழ் பழமையும் புதுமையும்*
- *தமிழ் விளக்கம்*
- *தமிழ்க் கடவுளுக்கு ஆரியப் பாடலா?*
- *தமிழ்ப் புலவர் அகராதி*
- *தமிழ்மொழி*
- *தமிழகம்*
- *தமிழகம்*
- *தமிழர் சமயம் எது?*
- *தமிழர் சரித்திரம்*
- *தமிழர் நாகரிகம்*
- *தமிழர் பண்பாடு*
- *தமிழர் யார்?*
- *தமிழர் வரலாறு*
- *திராவிட இந்தியா*
- *திராவிட நாகரிகம்*
- *திராவிட மொழிகளும் இந்தியும்*
- *திராவிடம் என்றால் என்ன?*
- *திருக்குறள் அகராதி*
- *திருக்குறள்*
- *திருவள்ளுவர்*
- *தென்னிந்நியக் குலங்களும் குடிகளும்*
- *நமது தாய்மொழி*
- *நமது நாடு*
- *நமது மொழி*
- *நீதிநெறி விளக்கம்*
- *நூலகங்கள்*
- *பத்துப்பாட்டு*
- *பதிற்றுப்பத்து*
- *பரிபாடல்*
- *பாம்பு வணக்கம்*
- *புரோகிதர் ஆட்சி*
- *புறப்பொருள் விளக்கம்*
- *பெண்கள் உலகம்*
- *பெண்கள் சமூகம் அன்றும் இன்றும்*
- *பெண்கள் புரட்சி*
- *பொது அறிவு வினா விடை*
- *பொது அறிவு*
- *மரணத்தின் பின்*
- *மறைந்த நாகரிகம்*
- *மனிதன் எப்படித் தோன்றினான்?*
- *முச்சங்கங்கள்*
- *முச்சங்கம்*
- *வரலாற்றுக் காலத்திற்கு முற்பட்ட தமிழர்*
- *விறலிவிடுதூது*  
ஆகியன.  
தாம் எழுதிய நூல்களை பதிப்பித்து வெளியிடுவதற்காகத் தமிழ் நாட்டிற்கு சென்று, அங்கு வீரபாகுப் பிள்ளை என்பவரால் நடத்தப்பட்டுக் கொண்டிருந்த *ஒற்றுமை நிலையம்* மூலமாகத் தனது நூல்கள் சிலவற்றை வெளியிட்டார். பின்னர் முத்தமிழ் நிலையம், ஆசிரியர் நூற்பதிப்புக் கழகம், திருநெல்வேலி சைவ சித்தாந்த நூற்பதிப்புக் கழகம் ஆகிய பதிப்பகங்களும் ந.சி.கந்தையா அவர்களுடைய நூல்களை வெளியிட்டன.
# ந. சி. கந்தையா பிள்ளை

## தமிழ் அகராதிகள்

தமிழியம் பற்றிய ஆய்வை மேற்கொண்ட பல அறிஞர்களுள் ந.சி.கந்தையா அவர்களின் பணி முதன்மையானது. பொது அறிவுத் துறையிலும், அகராதித் துறையிலும் தனித்துவமான இடத்தை பெற்றார். *செந்தமிழ் அகராதி, தமிழ் இலக்கிய அகராதி, தமிழ்ப் புலவர் அகராதி, காலக்குறிப்பு அகராதி, திருக்குறள் அகராதி* போன்ற அகராதிகள் இவரால் தோற்றம் பெற்றன. ஐம்பதிற்கும் மேற்பட்ட நூல்களை இவர் எழுதியுள்ளார்.
# ந. சி. கந்தையா பிள்ளை

## மறைவு

இவர் தனது 74 வது வயதில் 1967 இல் இலங்கையில் காலமானார்.
# மனோரமா

**மனோரமா** (*Manorama*, 26 மே 1937 – 10 அக்டோபர் 2015) தென்னிந்தியத் திரைப்பட நடிகை ஆவார். நகைச்சுவைக் கதாபாத்திரங்களில் தனது திறனை வெளிப்படுத்திய இவர் 1500 திரைப்படங்களுக்கு மேல் நடித்தார். இவர் தமிழ்த் திரையுலகினராலும், தமிழ்த் திரைப்பட இரசிகர்களாலும் 'ஆச்சி' என அன்போடு அழைக்கப்பட்டார்.  
இவர் தென்னிந்தியாவின் ஐந்து முதலமைச்சர்களுடன் நடித்த பெருமை கொண்டவர். கா. ந. அண்ணாதுரையும், மு. கருணாநிதியும் நாடக மேடைகளில் மனோரமாவுடன் நடித்திருக்கிறார்கள். தவிர ம. கோ. இராமச்சந்திரனும், செ. செயலலிதாவும் இவருடன் தமிழ்த் திரைப்படங்களில் நடித்திருக்கிறார்கள். மேலும் என். டி. ராமராவ் தெலுங்குத் திரைப்படங்களில் இவருடன் நடித்திருக்கிறார்.
# மனோரமா

## ஆரம்பகால வாழ்க்கை

மனோரமாவின் இயற்பெயர் கோபிசாந்தா. இவர் தற்போது தஞ்சாவூர் மாவட்டம் இராஜமன்னார்குடியில் ஒரு வசதியான குடும்பத்தில் காசியப்பன் 'கிளாக்குடையார்', இராமாமிர்தம் அம்மாள் ஆகியோருக்கு மகளாகப் பிறந்தார். இவரின் தந்தை ஒரு சாலை ஒப்பந்ததாரராகப் பணியாற்றினார். தந்தை காசியப்பன் கிளாக்குடையார் மனோரமாவின் தாயாா் இராமாமிா்தம் அவா்களின் தங்கையை இரண்டாம் தாரமாகத் திருமணம் புரிந்தார். இதனை அடுத்து கணவருடன் ஏற்பட்ட மனகசப்பால் புறக்கணிக்கப்பட்ட இராமாமிருதம் அம்மாள் மனோரமவை அழைத்து கொண்டு காரைக்குடி அருகே உள்ள பள்ளத்தூர் என்ற ஊருக்கு குடிபெயர்ந்தார். மனோரமாவை ஆறாம் ஆம் வகுப்பு வரை படிக்கவைத்தார். குடும்ப வறுமையின் காரணமாக பள்ளிப் படிப்பை தொடர முடியாத மனோரமா அங்குள்ள செட்டியார் வீடுகளில் வேலையாளியாக பணி செய்தும். அவர்கள் தாயாருடன் பலகார வியாபாரம் செய்து வாழ்க்கையைத் தொடங்கினார்கள். "பள்ளத்தூர் பாப்பா" என சிறு வயதில் மனோரமா செல்லமாக அழைக்கப்பட்டார். மனோரமா முதன் முதலாக மஸ்தான் என்பவர் இயக்கிய ஒரு சிங்கள மொழித் திரைப்படத்தில் கதாநாயகிக்குத் தோழியாக நடித்திருந்தார்.
# மனோரமா

## ஆரம்பகால வாழ்க்கை

### எதிர்வினைகள்

மனோரமாவின் மரணத்திற்கு தமிழகம் பதிலளித்தது வருத்தத்துடன்; இறந்த நடிகையருக்கு மாநிலம் முழுவதும் மற்றும் சமூக ஊடகங்களில் ஏராளமான அஞ்சலி செலுத்தப்பட்டது. தி.நகரில் உள்ள நடிகையரின் வீட்டில் முதலமைச்சர் ஜெயலலிதா உடலில் மாலை அணிவித்தார், செல்வி ஜெயலலிதா, "தமிழ்த் திரைப்பட உலகில் மனோரமாவைப் போன்ற சாதனை புரிந்தவர்கள் யாரும் இல்லை, எதிர்காலத்திலும் யாரும் இருக்க மாட்டார்கள்" என்று கூறினார். ஜெயலலிதா மேற்கோள் காட்டி, "அவரது மரணம் குறித்து நான் அதிர்ச்சியடைந்தேன், அவர் எனக்கு ஒரு மூத்த சகோதரி. அவர் என்னை அம்மு என்று அழைக்கும் போது நான் அவரை மனோரமா என்று அழைத்தேன். " முதலமைச்சர், "சிவாஜி கணேசன் நடிகர் திலகமாக இருந்தால், மனோரமா நடிகையர் திலகம் என்று குறிப்பிட்டார். "நடிகைக்கு மரியாதை செலுத்திய மற்ற நடிகர்கள் ரஜினிகாந்த் , விஜய் , கமல்ஹாசன் , சிவகுமார் , தனுஷ் , அஜித் குமார் , மு. கருணாநிதி , கி.வீரமணி , ஜி.கே.வாசன் , டெல்லி கணேஷ் , ஆர்.சரத்குமார் , இளையராஜா, வைரமுத்து , கார்த்திக் , எஸ். சேகர் , விஜய்குமார் , கவுண்டமணி , கே.பாக்யராஜ் , ஆர்.பார்த்திபன் , ராதிகா , விமல் , சிலம்பரசன் ,சூர்யா , கார்த்தி , விக்ரமன் , எஸ். தானு , டி.ராஜேந்தர் மற்றும் பாண்டியராஜன் .
# மனோரமா

## பெற்ற விருதுகள்

- 1000 திரைப்படங்களுக்கு மேல் நடித்ததற்காக கின்னஸ் உலக சாதனைப் புத்தகத்தில் இடம்பெற்றார்.
- பத்ம ஸ்ரீ – 2002
- தேசிய திரைப்பட விருது - சிறந்த துணை நடிகை -புதிய பாதை - 1988
- தமிழ்நாடு அரசின் கலைமாமணி விருது-1971
- வாழ்நாள் சாதனையாளர் விருது - 2015 புதிய தலைமுறை (தொலைக்காட்சி) சக்தி விருதுகள்
# மனோரமா

## திரைத்துறைப் பங்களிப்புகள்

.
# மனோரமா

## திரைத்துறைப் பங்களிப்புகள்

### பாடிய பாடல்கள்

- "தாத்தாதாத்தா பொடி கொடு" (*மகளே உன் சமத்து*)
- "வா வாத்தியார்" (*பொம்மலாட்டம்*)
- "தில்லிக்கு ராஜானாலும்" (*பாட்டி சொல்லை தட்டாதே*)
- "மெட்ராச சுத்தி பாக்க" (*மே மாதம்*)
- "தங்கையெனும் பாசக்கிளி" (*பாசக்கிளிகள்*)
- "தெரியாதோ நோக்கு தெரியாதோ" (*சூரியகாந்தி*)
- "பார்த்தாலே தெரியாதா" (*ஸ்ரீ ராகவேந்திரா*)
மஞ்சள்கயிறு
# அத்தடு

***அத்தடு*** (தெலுங்கு:అతడు), 2005ஆம் ஆண்டு வெளிவந்த தெலுங்கு மொழித் திரைப்படமாகும். இது **நந்து** என்ற பெயரில் தமிழில் மொழிமாற்றம் செய்யப்பட்டு அதே ஆண்டில் வெளிவந்தது.
# அத்தடு

## கதை

நந்து (மகேஷ் பாபு), மல்லியுடன் (சோனு சூத்) இணைந்து பணத்திற்காக கொலை செய்யும் தொழில்முறை கொலைகாரனாவான். ஒரு முறை, கட்சித் தலைவர் சிவா ரெட்டியை (சாயாஜி ஷிண்டே) கொல்லும் முயற்சியில் காவல்துறையினரிடம் இருந்து தப்புகிறான். அந்தக் கொலையை அவன் செய்யாதபோதும் அக்கொலைப்பழி நந்து மேல் விழுகிறது. தப்பியோடும் வழியில் அவனை அறியாமல் பார்துவின் (ராஜிவ்) சாவுக்கு காரணமாகிறான். பார்து 12 ஆண்டுகள் கழித்து தன் ஊருக்குத் திரும்பி வரும் ஓர் இளைஞனாவான். எனவே, பார்துவின் பெயரில் அவனுடைய கிராமத்துக்கு வீட்டுக்குச் செல்கிறான் நந்து. அங்கு பார்துவின் முறைப்பெண் பூரி (த்ரிஷா) மற்றும் குடும்பத்தினர், நண்பர்களின் மனங்கவர்ந்தவனாகிறான். உண்மையில் அக்கொலையைச் செய்தது யார், நந்து யார் என்பதை பார்துவின் குடும்பத்தினர் அறிந்தனரா என்பது பட முடிவில் தெரிகிறது.
# அத்தடு

## நடிப்பு

- மகேஷ் பாபு ... நந்த கோபால் / பார்து
- த்ரிஷா ... பூரி
- சோனு சூத் ... மல்லி
- பிரகாஷ் ராஜ் ... சிபிஐ அதிகாரி அஞ்சநேயா பிரசாத்
- நாசர் ... பூரியின் தாத்தா
- பிரம்மானந்தம் ... பூரியின் சித்தப்பா
- சுனில் ... ரமணா
- சாயாஜி ஷிண்டே ... சிவா ரெட்டி
- கோட்டா ஸ்ரீநிவாச ராவ் ... பாஜி ரெட்டி
# அத்தடு

## திரைப்படக் குழு

- **திரைக்கதை**: த்ரிவிக்ரம் ஸ்ரீநிவாஸ்
- **வசனம்**: த்ரிவிக்ரம் ஸ்ரீநிவாஸ்
- **ஒளிப்பதிவு**: கே. வி. குகன்
- **சண்டைப்பயிற்சி**: பீட்டர் ஹெய்ன்ஸ்
- **நடனம்**: வைபவ் மெர்ச்சண்ட், ராஜூ சுந்தரம், & ப்ருந்தா
- **படத்தொகுப்பு**: ஏ. ஸ்ரீகர்பிரசாத்
- **கலை**: தோட்டாதரணி
# அத்தடு

## வணிக வெற்றி

- 23 கோடி இந்திய ரூபாய் வசூல்.
- **204 திரையரங்குகளில் 50 நாட்கள்**
- **24 திரையரங்குகளில் 100 நாட்கள்.**
- **4 திரையரங்குகளில் 175 நாட்கள்**
# அத்தடு

## துணுக்குகள்

- இப்படத்தை எடுக்க ஓர் ஆண்டுக்கும் மேலானது.
- பட இறுதிச் சண்டையை படம்பிடிக்க 27 நாட்கள் ஆனது.
- இத்திரைப்படம் இந்தியில் பாபி தியோல், நானா படேகரை கொண்டு எடுக்கப்பட இருக்கிறது.
# அத்தடு

## வெளியிணைப்புகள்

- சர்வதேச திரைப்பட தரவுத் தளத்தில்
- Jeevi Review.
- IndiaGlitz விமர்சனம்.
- யாகூ! விமர்சனம் .
# மகேஷ் பாபு

**மகேஷ் பாபு** , (பிறப்பு - ஆகஸ்டு 9, 1975, சென்னை), தெலுங்கு மொழித் திரைப்பட நடிகர் ஆவார். மகேஷ் பாபு, முன்னாள் முன்னணித் திரைப்பட நடிகரான கிருஷ்ணாவின் மகனாவார்.native place is Burripalem ,Guntur district இள வயதில் தன் தந்தையின் திரைப்படங்களில் குழந்தை நட்சத்திரமாக நடித்த இவர், தனது 25ஆவது வயதில் *ராஜகுமாருடு* என்ற திரைப்படத்தின் மூலம் அறிமுகமானார்.  
இவரது *முராரி, ஒக்கடு, அத்தடு, போக்கிரி* ஆகிய திரைப்படங்கள் அவற்றின் வணிக வெற்றிக்காக அறியப்பட்டவை. ஒக்கடு திரைப்படம் கில்லி என்ற பெயரில் தமிழில் திரைப்படமாக்கப்பட்டது. போக்கிரி (திரைப்படம்) அதே பெயரில் தமிழாக்கப்பட்டது. மகேஷ் ஆறு நந்தி விருதுகளையும்,இரண்டு பிலிம்பேர் விருதுகளையும் பெற்றுள்ளார்.  
இந்தித் திரைப்பட நடிகை நம்ரதா ஷிரோத்கரை விரும்பி மணம் முடித்துள்ளார். இவர் தம்சப் , அமர்தாஞ்சன் , யுனிவர்செல் ஆகியற்றின் விளம்பரத் தூதராவார்.
# மகேஷ் பாபு

## ஆரம்பகாலம்

மகேஷ் பாபு ஆகஸ்ட் 9,1975 ஆண்டு சென்னை யில் சிவராம கிருஷ்ணா மற்றும் திருமதி.இந்திரா தேவி ஆகியோருக்கு மகனாகப் பிறந்தார்.
இவரது தம்பி ரமேஷ் பாபு திரைப்படத் தயாரிப்பாளராவார். இவர் தம் இளமை பருவத்தைத் தம் பாட்டி இல்லத்தில் கழித்தார். சிறு
வயதிலேயே தம் தந்தையின் திரைப்படங்களில் குழந்தை நட்சத்திரமாக அறிமுகமானார். இவர் பள்ளி பருவத்தில் தமிழ் நடிகர் கார்த்தி யின் வகுப்பு தோழர் ஆவார்.
# மகேஷ் பாபு

## வெளியிணைப்புகள்

- அதிகாரப்பூர்வ இணையத்தளம்
-
# அபுர் சன்ஸார்

**அபுர் சன்ஸார்** (வங்காளமொழி: অপুর সংসার *Opur Shôngshar*, ஆங்கிலம்|The World of Apu)அப்புவின் இளம் பருவத்தினையும் அவன் வாழ்க்கையின் முடிவுகளினையும் காட்டும் இத்திரைப்படம் அப்பு திரைப்படத்தின் மூன்றாம் பாகமென்பதும் குறிப்பிடத்தக்கது. இப்படத்திற்கு 1959 ஆண்டில் வெளிவந்த படங்களுக்கான இந்திய அரசின் சிறந்த திரைப்படத்திற்கான தேசிய திரைப்பட விருது வழங்கப்பட்டது.
# அபுர் சன்ஸார்

## வகை

கலைப்படம்
# அபுர் சன்ஸார்

## கதை

அப்பு வேலை தேடி கொல்கத்தாவிற்குப் பயணமாகின்றான்.கொல்கத்தாவில் வாடகை வீட்டில் குடிக்கொண்டிருக்கும் அப்பு தன்னைப் பற்றிய கதையொன்றினை ஆவலாக எழுதியும் கொண்டிருக்கின்றான்.கதைகள் எழுதுவதில் ஆர்வம் காட்டிய அப்பு தன்னுடைய கதையும் பதிப்பாகும் என்பதில் முனைப்போடு இருக்கின்றான்.அங்கு தங்கியிருக்கும் வேளையில் அவனுடைய பழைய நண்பனான புழுவைச் சந்திக்கின்றான் பின்னர் இருவருமாக புலுழின் சொந்தக் கிராமத்தில் நடைபெற இருக்கும் சொந்தக்காரப் பெண்ணின் திருமணத்திற்குச் செல்கின்றனர்.மேலும் அப்பெண்ணை மணம் செய்யவிருந்த இளைஞனும் மனநோயாளி என்பதனை அறிந்து கொள்ளும் அவளின் பெற்றோரும் திருமணம் நடைபெற வேண்டிய நேரத்தில் நடைபெற்றே தீரவேண்டுமென்று கூறிகின்றனர்.அதன்படி பல வற்புறுத்தல்களின் பின்னர் அப்புவே அவளை மணம் செய்துகொள்கின்றான்.அபர்னாவுடன் கொல்கத்தாவிற்குச் செல்லும் அப்பு அங்கு அவளுடன் வாழ்ந்தும் வருகின்றான்.கஜால் என்னும் மகனைப் பெற்றெடுக்கும் அபர்னா பிரசவத்தின் பின்னர் இறந்தும் போகின்றாள்.இச்செய்தியை மனதால் தாங்கமுடியாத அப்பு அக்குழந்தையினை பாட்டானார்களிடம் விடுத்து
காடு மேடு என அலைந்து ஆன்மீகவாதியாகவே மாற்றம் கொள்கின்றான்.பின்னர் சிறிது காலம் கழித்து தன் மகனைப் பார்க்க பிரியப்பட்டு அவனிடம் சென்றடைகின்றான்.ஆரம்பத்தில் அவனிடம் வரமறுக்கும் கஜால் பின்னர் தன் தந்தையிடம் ஓடிச் சென்று கட்டித் தழுவுகின்றான்.
# அபுர் சன்ஸார்

## விருதுகள்

- தேசிய திரைப்பட விருது சிறந்த திரைப்படம்,இந்தியா- 1960
# அபுர் சன்ஸார்

## வெளியிணைப்புகள்

- சத்யஜித் ராயின் அதிகாரப்பூர்வத் தளத்தில்
# அபராஜிதோ

***அபராஜிதோ*** (வங்காள மொழி: ***অপরাজিত*** *Ôporajito*, ஆங்கிலம் ***The Unvanquished***), அப்புவின் கல்லூரி வாழ்க்கையினையும் அவனது தந்தையின் இழப்பு போன்ற பல நிகழ்வுகளை அடிப்படையாக வைத்து எடுக்கப்பட்ட இத்திரைப்படம் அப்பு திரைப்படத்தின் இரண்டாம் பாகமாக 1957 ஆம் ஆண்டு வெளியிடப்பட்டது.மேலும் இத்திரைப்படம் டைம் இதழின் நூறு சிறந்த திரைப்படங்களில் ஒன்றாகத் தேர்ந்தெடுக்கப்பட்டிருப்பதும் குறிப்பிடத்தக்கது.
# அபராஜிதோ

## வகை

கலைப்படம்
# அபராஜிதோ

## கதை

அப்புவின் சகோதரியின் மரணத்திற்குப் பின்னர் வாரனாசியில் வந்து தங்குகின்றனர் அப்புவின் பெற்றோர் அப்புவும் அவர்களுடன் செல்கின்றான்.அங்கு சிறிது காலங்களிலேயே அப்புவின் தந்தையும் இறந்து போகின்றார்.இதனைத் தொடர்ந்து அப்புவின் தாயான சர்போஜா வங்காளத்திற்குச் சென்று அங்கு ஒரு கிராமக் குடிசையினுள் வாழ்க்கை நடத்துகின்றார்.இதனைத் தொடர்ந்து அப்புவும் படிப்பதற்காக கொல்கத்தா நோக்கிச் செல்கின்றான்.பள்ளி விடுமுறைகளுக்கு அம்மாவை வந்து சந்தித்தும் கொள்கின்றான்.
# அபராஜிதோ

## வெளியிணைப்புகள்

- சத்யஜித் ராய் அதிகாரப்பூர்வத் தளத்தில்
# மன்னாதி மன்னன்

**மன்னாதி மன்னன்** (*Mannathi Mannan*) 1960 ஆம் ஆண்டு வெளிவந்த தமிழ்த் திரைப்படமாகும். எம்.ஜி.ஆர், பத்மினி நடித்த இத்திரைப்படத்தினை எம். நடேசன் இயக்கியிருந்தார். கண்ணதாசன் எழுதிய ஆட்டனத்தி ஆதிமந்தி கதையே இத்திரைப்படம் ஆகும். இக்கதையை சேரதாண்டவம் என்ற தலைப்பில் பாரதிதாசன் பாடியுள்ளார்.
# மன்னாதி மன்னன்

## வகை

காவியப்படம் / நாடகப்படம்
# மன்னாதி மன்னன்

## கதை

சேர நாட்டு இளவரசனான மணிவண்ணன் (எம்.ஜி.ஆர்) அங்கு நடனம் புரிபவளான சித்ராவைக் (பத்மினி) காதல் கொள்கின்றான். இதனை அறியாத இளவரசனின் தந்தையும் கரிகாலச் சோழனின் மகளான கற்பகவல்லியைப் பெண்கேட்டு தகவலும் அனுப்புகின்றார். இதனைக் கேட்டுக் கோபம் கொள்ளும் கரிகாலச் சோழனும் தாழ்ந்த சாதியைச் சேர்ந்தவளான மணிவண்ணனின் தாயாரைக் காரணம் காட்டி மணிவண்ணனுக்குப் பெண் கொடுக்கவும் மறுத்துக்கூறுகின்றான். இச்செய்தியைக் கேட்டுக் கோபம் கொள்ளும் மணிவண்ணன் கரிகாலச் சோழனின் கொட்டம் அடக்குவதற்காக அந்நாட்டு இளவரசியான கற்பகவல்லியை அபகரித்துவருவதாகத் தாயிடம் கூறித் தனது நண்பனுடன் புறப்பட்டுச் செல்கின்றான். உறையூரில் இருந்த அரண்மனைக்கு அருகிலேயே இருந்த குளத்தில் தோழிகளுடன் நீராடிக் கொண்டிருந்த கற்பகவல்லியைக் காட்டு எருமை ஒன்று தாக்க வந்தது. இதனைப் பார்த்த மணிவண்ணனும் அவளைக் காப்பாற்றுகின்றான். பின்னர் அவள் தான் அந்நாட்டு இளவரசி எனவும் தெரிந்து கொள்கின்றான் மணிவண்ணன். பின்னர் அங்கு அவளுடன் தங்கியிருக்கும் அவன் மன்னரிடம் தான் பாண்டிய நாட்டில் குக்கிராமம் ஒன்றிலிருந்து வந்த முத்து பைரவன் என்றும் பொய்யைக் கூறுகின்றான் மணிவண்ணன்.  
இதற்கிடையில் இவன் காதலித்த நடனம் புரிவளான சித்ராவை வேறொருவன் தன் காம ஆசைக்காக அவளைக் காதலிப்பதாகக் கூறுகின்றான். இதனை சித்ராவோ மறுக்கின்றாள். இதற்கிடையில் சோழ நாட்டிற்கு வந்திருப்பவன் சேர நாட்டு இளவரசன் மணிவண்ணனே எனத் தெரிந்து கொள்ளும் கரிகாலச் சோழன் அவனைக் கொல்வதென எத்தனிக்கும் பொருட்டு மணிவண்ணனும் கற்பகவல்லியைக் கடத்தி தப்பியும் செல்கின்றான். இதே சமயம் சேர நாட்டில் சித்ராவும் தன்னைக் காதலிப்பதாகக் கூறிய மன்னனிடம் தான் மணிவண்ணனைத்தான் காதலிப்பதாகவும் கூறுகின்றாள்.இதனைக் கேட்டுக் கோபம் கொள்ளும் அவன் மணிவண்ணனைக் கொல்வதற்குப் பெரும்படை அனுப்புகின்றான். இப்படையினை தடுத்து நிறுத்துவதற்காக சித்ரா அவன் ஆசைப்படியே அவன் முன் நடனம் ஆடுகின்றாள் பின்னர் அவன் அவளை தொட முயற்சி செய்யும் பொருட்டு வந்த மணிவண்ணன் அவளைக் காப்பாற்ற வாற்சண்டை போடுகின்றான். பின்னர் சித்ரா அவன் அழைக்காது வந்தவளெனக் கூறும் தீயவனின் சொற்கேட்டு சித்ரா மீது வெறுப்படைகின்றான் மணிவண்ணன். பின்னர் கற்பகவல்லியைத் திருமணம் செய்தும் கொள்கின்றான். இவற்றினை அறிந்து கொள்ளும் சித்ரா புத்தமதத்திற்குத் தன்னை அற்பணித்தும் கோல்கின்றாள்.  
அதன் பின்னர் காவேரி நதிக்கரையருகில் விழாவொன்று நடைபெற்றிருந்த சமயம் காவேரி நதிக்கரையில் சித்ராவின் உருவம் தென்படவே மனம் நொந்து கொள்ளும் மணிவண்ணனும் காவேரி ஆற்றினுள் குதித்துக்கொள்கின்றான். இவனைப் பலர் தேடியும் அவன் கிடைக்கவில்லை இவனைத்தேடி கற்பகவல்லியும் காவேரி நதிக்கரையோரமாகச் செல்கின்றாள். இறுதியில் சித்ராவால் காப்பாற்றப்படும் மணிவண்ணன் சித்ராவை அடையாளம் கண்டு கொண்டு அவளுடன் வாழ்வதற்கு எத்தனித்தபொழுது அங்கு கற்பகவல்லியும் வந்து சேர்கின்றாள். இதனை அறிந்து கொள்ளும் சித்ராவும் தன்னை மாய்த்துக் கொள்வதற்காக மலையின் உச்சியிலிருந்து ஆற்றில் குதிக்கின்றாள். பின்னர் கற்பகவல்லியும் மணிவண்ணனும் முயற்சி செய்தும் அவள் இறுதியில் இறக்கின்றாள்.
# மன்னாதி மன்னன்

## நடிகர்கள்

| நடிகர் | கதாபாத்திரம் |
| --- | --- |
| எம். ஜி. இராமச்சந்திரன் | அரசர் மணிவண்ணன் |
| அஞ்சலி தேவி | ராணி கற்பகவல்லி |
| பத்மினி | சித்ரா |
| பி. எஸ். வீரப்பா | அரசர் கனிகண்ணன் |
| ராகினி |  |
| எம். ஜி. சக்கரபாணி | *அரசர்* கரிகால் சோழன் |
| ஜி. சகுந்தலா | மங்கையர்கரசி |
| வீ. ஆர். இராசகோபால் | } |
# மன்னாதி மன்னன்

## பாடல்கள்

விசுவநாதன் ராமமூர்த்தி படத்திற்கான இசையமைப்பை மேற்கொண்டனர்.
- அச்சம் என்பது மடமையடா
- ஆடாத மனமும்
- கனிய கனிய
- கண்கள் இரண்டும்
- எங்களின் ராணி
- ஆடும் மயிலே
- அவளா இவளா
- காவேரி தாயே
- தண்டைகொண்டு
- நீயோ நானோ
- கலையோடு
- காடு தழைக்க
# அக்டோபர் 17

## பிறப்புகள்

- 1817 &ndash; சையது அகமது கான், இந்திய மெய்யியலாளர் (இ. 1898)
- 1820 &ndash; ஏதவார்து உரோச்சே, பிரான்சிய வானியலாளர், கணிதவியலாளர் (இ. 1883)
- 1887 &ndash; எவுப்ராசியம்மா எலுவத்திங்கல், இந்தியக் கத்தோலிக்கப் புனிதர் (இ. 1952)
- 1892 &ndash; ஆர். கே. சண்முகம் செட்டியார், இந்தியப் பொருளாதார அறிஞர் (இ. 1953)
- 1906 &ndash; கே. பி. ஹரன், இந்திய-ஈழப் பத்திரிகையாளர் (இ. 1981)
- 1912 &ndash; முதலாம் ஜான் பால் (திருத்தந்தை) (இ. 1978)
- 1913 &ndash; பூரணி, தமிழக எழுத்தாளர் (இ. 2013)
- 1915 &ndash; ஆர்தர் மில்லர், அமெரிக்க எழுத்தாளர் (இ. 2005)
- 1919 &ndash; ஈசாக் கலாத்னிகோவ், உக்ரைனிய-உருசிய இயற்பியலாளர்
- 1931 &ndash; எஸ். சி. ஜமீர், இந்திய அரசியல்வாதி, மகாராட்டிரா ஆளுநர்
- 1940 &ndash; சுவ்ரா முகர்ஜி, இந்திய எழுத்தாளர், ஓவியர் (இ. 2015)
- 1947 &ndash; பிருந்தா காரத், இந்தியப் பொதுவுடமை அரசியல்வாதி
- 1948 &ndash; ராபர்ட் ஜோர்டான், அமெரிக்க எழுத்தாளர், சிப்பாய் (இ. 2007)
- 1952 &ndash; ஜானு பருவா, இந்தியத் திரைப்பட இயக்குநர், திரைக்கதை எழுத்தாளர்
- 1959 &ndash; அமீனா குரிப், மொரிசியசின் குடியரசுத் தலைவர், உயிரியற் பல்வகைமையாளர்
- 1965 &ndash; அரவிந்த டி சில்வா, இலங்கைத் துடுப்பாளர்
- 1970 &ndash; அனில் கும்ப்ளே, இந்தியத் துடுப்பாளர்
- 1972 &ndash; எமினெம், அமெரிக்க ராப் இசைக்கலைஞர்
- 1983 &ndash; பெலிசிட்டி ஜோன்ஸ், ஆங்கிலேய நடிகை
- 1992 &ndash; கீர்த்தி சுரேஷ், தெனிந்தியத் திரைப்பட நடிகை
# அக்டோபர் 17

## இறப்புகள்

- 532 &ndash; இரண்டாம் போனிஃபாஸ் (திருத்தந்தை)
- 1690 &ndash; மார்கரெட் மரி அலக்கோக், பிரான்சிய புனிதர், அருட் சகோதரி (பி. 1647)
- 1849 &ndash; பிரடெரிக் சொப்பின், போலந்து செவ்விசைக் கலைஞர் (பி. 1810)
- 1887 &ndash; குசுத்தாவ் கிர்க்காஃப், செருமானிய இயற்பியலாளர் (பி. 1824)
- 1920 &ndash; ஜான் ரீட், அமெரிக்கப் பத்திரிகையாளர், கவிஞர் (பி. 1887)
- 1941 &ndash; ஜான் சுடேன்லி பிளாசுகெட், கனடிய வானியலாளர் (பி. 1865)
- 1981 &ndash; கண்ணதாசன், தமிழகக் கவிஞர், பாடலாசிரியர், எழுத்தாளர் (பி. 1927)
- 1984 &ndash; டி. வி. ரத்தினம், தமிழ்த் திரைப்படப் பின்னணிப் பாடகி (பி. 1929)
- 2013 &ndash; சரோஜினி வரதப்பன், தமிழக சமூக சேவகி, எழுத்தாளர் (பி. 1921)
- 2014 &ndash; மசாரு இமோடோ, சப்பானிய எழுத்தாளர் (பி. 1943)
# அக்டோபர் 17

## சிறப்பு நாள்

- இஞ்ஞாசியார் விழா
- எண்ணிம சமூக நாள் (இந்தியா)
- உலக வறுமை ஒழிப்பு நாள்
# புலிக்கோவில்

**புலிக்கோவில்** அல்லது *'வாட் வா லுவாங் டா புவா* (*Tiger Temple / Wat Pha Luang Ta Bua*) மேற்குத் தாய்லாந்தில் உள்ள ஒரு புத்தக் கோவில் ஆகும். இது காஞ்சனபுரி மாகாணத்தில் காஞ்சனபுரி நகருக்கு வடமேற்கே 38 கி.மீ தொலைவில் அமைந்துள்ளது. இக்கோவிலில் புலிகள் உட்பட பல விலங்குகள் கட்டின்றி சுற்றித்திரிகின்றன.  
இக்கோவிலுக்கு முதலில் கிராம மக்களால் ஒரு புலிக்குட்டி கொடுக்கப்பட்டது. பின்னர் அது இறந்து விட்டது. பின்னர் தாய்ப்புலிகள் வேட்டைக்காரர்களால் கொல்லப்படும்போது விடப்படும் பல புலிக்குட்டிகள் இக்கோயிலுக்குக் கொடுக்கப்பட்டன. 2006 ஆம் ஆண்டு கணக்கின்படி மொத்தம் 17 புலிகள் உள்ளன. இப்புலிகள் பெரும்பாலான நேரம் கூண்டுகளிலேயே இருக்கின்றன. உலர்ந்த பூனை இறைச்சியும் சமைக்கப்பட்ட கோழியும் இவற்றிற்கு உணவாகக் கொடுக்கப்படுகின்றன. கிப்பன் குரங்கு, மான் ஆகியனவும் இக்கோவிலில் உள்ளன.
# புலிக்கோவில்

## வெளியிணைப்புகள்

-
- Tiger Temple Tour
- புலிக்கோவிலின் இணையத்தளம்
- 40 புலிக் குட்டிகள் இறப்பு தொடர்பாக புலிக் கோயில் நிர்வாகிகள் மீது வழக்கு
- தாய்லாந்தில் புலித்தோல்-பற்களுடன் தப்ப முயன்ற புத்த பிட்சு
# சனவரி 1

**சனவரி 1** (*January 1*) என்பது கிரெகொரியின் நாட்காட்டியில் ஆண்டின் முதலாவது நாளாகும். ஆண்டு முடிவிற்கு மேலும் 364 நாட்கள் (நெட்டாண்டுகளில் 365 நாட்கள்) உள்ளன. இந்நாள் புத்தாண்டு நாள் எனவும் அழைக்கப்படுகிறது.
# சனவரி 1

## வரலாறு

ஐரோப்பாவில் கத்தோலிக்கத் திருச்சபையின் செல்வாக்கு நிறைந்த நடுக்காலப் பகுதியில், மேற்கு ஐரோப்பாவின் பெரும்பாலான நாடுகள் ஆண்டின் ஆரம்ப நாளாக திசம்பர் 25 (இயேசுவின் பிறப்பு), மார்ச்சு 1, மார்ச்சு 25 (இயேசு பிறப்பின் முன்னறிவிப்பு), அல்லது உயிர்ப்பு ஞாயிறு போன்ற முக்கிய கிறித்தவத் திருவிழா நாட்களைத் தேர்ந்தெடுத்தன. மரபுவழித் திருச்சபையைப் பின்பற்றிய கிழக்கு ஐரோப்பிய நாடுகள் செப்டம்பர் முதல் நாளை ஆண்டின் தொடக்க நாளாகத் தேர்ந்தெடுத்தன.  
12ஆம் நூற்றாண்டு முதல் 1752 வரை இங்கிலாந்தில் மார்ச்சு 25இல் ஆண்டுத் தொடக்கமாக இருந்தது. பெரும்பாலான மேற்கு ஐரோப்பிய நாடுகள் கிரெகொரியின் நாட்காட்டியைப் பின்பற்றுவதற்கு முன்னரேயே சனவரி 1 ஐ ஆண்டுத் தொடக்கமாகக் கொண்டாடின. எடுத்துக்காட்டாக, இசுக்கொட்லாந்து 1600 இல் சனவரி 1 ஐ புத்தாண்டாகக் கொண்டாட ஆரம்பித்தது. இங்கிலாந்து, அயர்லாந்து, மற்றும் பிரித்தானியக் குடியேற்ற நாடுகள் நாட்காட்டிச் சட்டம், 1750 இன் படி, 1752இல் புத்தாண்டை சனவரி 1 இற்கு மாற்றின. அதே ஆண்டின் செப்டம்பரில், பிரித்தானியா, மற்றும் அதன் குடியேற்ற நாடுகளில் கிரெகொரியின் நாட்காட்டி அறிமுகமானது.  
சனவரி 1 அதிகாரபூர்வமான ஆண்டுத் தொடக்கமாக அறிமுகப்படுத்தப்பட்ட காலக்கோடு பின்வருமாறு:
- 1362 &ndash; லிதுவேனியா
- 1522 &ndash; வெனிசுக் குடியரசு
- 1544 &ndash; புனித உரோமைப் பேரரசு (செருமனி)
- 1556 &ndash; எசுப்பானியா, போர்த்துகல்
- 1559 &ndash; புரூசியா, சுவீடன்
- 1564 &ndash; பிரான்சு
- 1576 &ndash; தெற்கு நெதர்லாந்து
- 1579 &ndash; லொரெயின்
- 1583 &ndash; வடக்கு நெதர்லாந்து
- 1600 &ndash; இசுக்கொட்லாந்து
- 1700 &ndash; உருசியா
- 1752 &ndash; பெரிய பிரித்தானியா, அதன் குடியேற்ற நாடுகள்
# சனவரி 1

## பிறப்புகள்

- 1484 &ndash; உல்ரிச் சுவிங்கிளி, சுவிட்சர்லாந்து இறையியலாளர் (இ. 1531)
- 1548 &ndash; கியோர்டானோ புரூணோ, இத்தாலியக் கணிதவியலாளர், கவிஞர் (இ. 1600)
- 1697 &ndash; யோசப் பிரான்சுவா தூப்ளே, இந்தியாவின் பிரெஞ்சு குடியேற்றங்களின் தலைமை ஆளுநர் (இ. 1763)
- 1852 &ndash; உசான்-அனத்தோல் தெமார்சே, பிரான்சிய வேதியியலாளர் (இ. 1904)
- 1863 &ndash; பியர் தெ குபர்த்தென், பிரான்சிய வரலாற்றாளர், பன்னாட்டு ஒலிம்பிக் குழுவை அமைத்தவர் (இ. 1937)
- 1867 &ndash; மேரி அக்வர்த் எவர்செடு, ஆங்கிலேய வானியலாளர் (இ. 1949)
- 1879 &ndash; இ. எம். பிராஸ்டர், ஆங்கிலேய எழுத்தாளர் (இ. 1970)
- 1890 &ndash; ரி. பி. ஜாயா, இலங்கை கல்வியாளர், அரசியல்வாதி (இ. 1960)
- 1891 &ndash; சம்பூர்ணாநந்தர், இராசத்தானின் 3வது ஆளுநர் (இ. 1969)
- 1892 &ndash; மகாதேவ தேசாய், இந்திய செயற்பாட்டாளர் (இ. 1942)
- 1894 &ndash; சத்தியேந்திர நாத் போசு, இந்திய இயற்பியலாளர், கணிதவியலாளர் (இ. 1974)
- 1914 &ndash; நூர் இனாயத் கான், பிரித்தானிய உளவாளி (இ. 1944)
- 1919 &ndash; ஜே. டி. சாலிஞ்சர், அமெரிக்க எழுத்தாளர் (இ. 2010)
- 1925 &ndash; வி. எஸ். ராகவன், தமிழ்த் திரைப்பட, நாடக நடிகர் (இ. 2015)
- 1925 &ndash; மௌலானா வஹிதூதீன் கான், இந்திய செயற்பாட்டாளர்
- 1932 &ndash; அலவி மௌலானா, இலங்கை முசுலிம் அரசியல்வாதி (இ. 2016)
- 1935 &ndash; ஷகிலா, இந்தித் திரைப்பட நடிகை (இ. 2017)
- 1935 &ndash; ஓம்பிரகாஷ் சௌதாலா, இந்திய அரசியல்வாதி
- 1940 &ndash; பண்ணாமத்துக் கவிராயர், இலங்கை எழுத்தாளர்
- 1942 &ndash; அலசான் வட்டாரா, ஐவரி கோஸ்டின் அரசுத்தலைவர்
- 1943 &ndash; செம்பியன் செல்வன், ஈழத்து எழுத்தாளர்
- 1944 &ndash; உமர் அல்-பஷீர், சூடானின் 7வது அரசுத்தலைவர்
- 1944 &ndash; கல்வயல் வே. குமாரசாமி, ஈழத்துக் கவிஞர், கல்வியாளர் (இ. 2016)
- 1951 &ndash; நானா படேகர், இந்திய நடிகர்
- 1951 &ndash; மார்த்தா பி. கேனசு, அமெரிக்க வானியலாளர்
- 1952 &ndash; சேக் அமத் பின் கலீபா அல் தானி, கத்தார் ஆட்சியாளர்
- 1952 &ndash; ஷாஜி என். கருண், இந்திய இயக்குநர், ஒளிப்பதிவாளர்
- 1956 &ndash; கிறிஸ்டைன் லகார்டே, பிரான்சிய அரசியல்வாதி
- 1957 &ndash; நஜீப் அப்துல் மஜீத், இலங்கை அரசியல்வாதி
- 1959 &ndash; அப்துல் அஹத் மொமந்த், ஆப்கானிய விண்வெளி வீரர்
- 1966 &ndash; மில்லர், முதல் கரும்புலி (இ. 1987)
- 1971 &ndash; கலாபவன் மணி, தென்னிந்தியத் திரைப்பட நடிகர் பாடகர் (இ. 2016)
- 1971 &ndash; ஜோதிர் ஆதித்யா மாதவராவ் சிந்தியா, இந்திய அரசியல்வாதி
- 1975 &ndash; சோனாலி பேந்திரே, இந்திய நடிகை
- 1977 &ndash; தாமிரா, தமிழகத் திரைப்பட இயக்குநர் (இ. 2021)
- 1979 &ndash; வித்யா பாலன், இந்திய நடிகை
- 1979 &ndash; சுஜாதா கிருஷ்ணன், மலேசியத் தமிழ்த் திரைப்பட நடிகை (இ. 2007)
- 1996 &ndash; ஆண்ட்ரஸ் பெரைரா, பிரேசில் கால்பந்து வீரர்
# சனவரி 1

## இறப்புகள்

- 1894 &ndash; ஐன்ரிக் ஏர்ட்சு, செருமானிய இயற்பியலாளர் (பி. 1857)
- 1901 &ndash; சி. வை. தாமோதரம்பிள்ளை, ஈழத்து வரலாற்றாளர், பதிப்பாளர் (பி. 1832)
- 1910 &ndash; வே. அகிலேசபிள்ளை, தமிழறிஞர், ஈழத்துப் புலவர் (பி. 1853)
- 1944 &ndash; எட்வின் லூட்டியன்சு, ஆங்கிலேய கட்டிடக் கலைஞர், தியெப்வால் நினைவுச்சின்னத்தை வடிவமைத்தவர் (பி. 1869)
- 1945 &ndash; வேதநாயகம் சாமுவேல் அசரியா, ஆங்கிலிக்கத் திருச்சபையின் முதல் இந்திய ஆயர் (பி. 1874)
- 1955 &ndash; சாந்தி சுவரூப் பட்நாகர், இந்திய வேதியியலாளர் (பி. 1894)
- 1992 &ndash; கிரேசு ஹாப்பர், கோபோல் நிரலாக்க மொழியை உருவாக்கிய அமெரிக்கர் (பி. 1906)
- 1995 &ndash; யூஜின் விக்னர், அங்கேரிய-அமெரிக்க இயற்பியலாளர், நோபல் பரிசு பெற்றவர் (பி. 1902)
- 2008 &ndash; தியாகராஜா மகேஸ்வரன், இலங்கைத் தமிழ் அரசியல்வாதி (பி. 1960)
- 2010 &ndash; பெரியசாமி சந்திரசேகரன், இலங்கை மலையக அரசியல்வாதி, தொழிற்சங்கத் தலைவர் (பி. 1957)
- 2016 &ndash; வில்மோஸ் சிக்மண்ட், அங்கேரிய-அமெரிக்க ஒளிப்பதிவாளர், தயாரிப்பாளர் (பி. 1930)
# சனவரி 1

## சிறப்பு நாள்

- இயேசுவின் விருத்தசேதன விழா
- புத்தாண்டு நாள் (கிரெகொரியின் நாட்காட்டி)
- சப்பானியப் புத்தாண்டு
- உலக அமைதி நாள் (கத்தோலிக்க திருச்சபை)
- குவான்சா கடைசி நாள் (ஐக்கிய அமெரிக்கா)
- விடுதலை நாள்:
- எயிட்டி (1804)
- சூடான் (1956)
- கமரூன் (1960)
- புரூணை (1984)
- செக் குடியரசு (1993)
- சிலோவாக்கியா (1993)
# கழுதை (விலங்கு)

**கழுதை** (*Donkey*) என்பது பாலூட்டி இனத்தைச் சேர்ந்த ஒரு விலங்காகும். இது ஒரு தாவர உண்ணி. இது குதிரை இனத்தைச் சேர்ந்தது. கழுதை, பாலூட்டிகளில் குதிரை, வரிக்குதிரையைப் போல ஒற்றைப்படைக் குளம்பிகள் வரிசையைச் சேர்ந்த ஒரு விலங்கினம். முகத்தில் மூக்கின் அருகே வெண்மையாக இருப்பது இதன் அடையாளங்களில் ஒன்று.  
கழுதை அதனுடைய சகிப்புத்தன்மைக்குப் பெயர் பெற்றது. கழுதைகளின் தாக்குப்பிடிக்கும் திறன் அதிகம். எனவே இவை கரடுமுரடான பகுதிகளில் மிகுந்த பாரம் தூக்கிச் செல்ல பயன்படுத்தப்படுகின்றன.
# கழுதை (விலங்கு)

## பண்புகள்

பெரும்பாலான காட்டுக் கழுதைகள் 102 முதல் இருந்து 142 செ.மீ உயரம் வரை இருக்கின்றன. வீடுகளில் வளர்க்கப்படும் கழுதைகள் 91-இல் இருந்து 142 செ.மீ உயரம் வரை இருக்கின்றன. கழுதைகள் மிதமான பாலைநிலங்களில் வாழவல்லவை. இவை குதிரைகளை விட குறைவான உணவே உட்கொள்கின்றன. அதிகமான உணவு கொடுக்கப்படும் கழுதைகள் 'லேமினிடிஸ்' என்னும் நோயால் பாதிக்கப்படுகின்றன. கழுதைகளால் மிக்க ஒலி ஏற்படுத்த முடியும்.
# முதலாம் குலோத்துங்க சோழன்
# ஆபோகி

**ஆபோகி** இராகம் கருநாடக இசையில் பயன்படும் இராகங்களில் ஒன்றாகும். இது 22வது மேளகர்த்தா இராகமாகிய, "வேத" என்றழைக்கப்படும் 4வது சக்கரத்தின் 4 வது மேளமாகிய கரகரப்பிரியாவின் ஜன்னிய இராகம் ஆகும்.
# ஆபோகி

## இலக்கணம்

| அவரோகணம்: | ஸ் த<sub>2</sub> ம<sub>1</sub> க<sub>2</sub> ரி<sub>2</sub> ஸ | } |
| --- | --- | --- |  
- இந்த இராகத்தில் ஷட்ஜம், சதுஸ்ருதி ரிஷபம் (ரி<sub>2</sub>), சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>) , சதுஸ்ருதி தைவதம் (த<sub>2</sub>), ஆகிய சுரங்கள் வருகின்றன.
- ப, நி என்னும் ஸ்வரங்கள் வர்ஜம் ஆதலால் இது ஒரு வர்ஜ இராகம் ஆகும்.
- இது ஒரு ஔடவ இராகம். இது ஒரு உபாங்க இராகம்.
# ஆபோகி

## அம்சங்கள்

- இது ஒரு சர்வ ஸ்வர கமக வரிக ரத்தி இராகம் ஆகும்.
- இது திரிஸ்தாயி இராகம் ஆகும். மேலும் எப்போதும் பாடக் கூடியது.
- நீண்ட ஆலாபனைக்கு இடம் கொடுக்காத இராகம்.
- கச்சேரியின் ஆரம்பத்தில் பாடுவதற்குரிய இராகம். தியாகராஜ சுவாமிகளால் பிரசித்திக்கு வந்த இராகங்களில் இதுவும் ஒன்று.
- மூர்ச்சனாகர ஜன்ய இராகம். இதன் மத்திம மூர்ச்சனையே வலஜி இராகம் ஆகும்.
- கருணைச் சுவை கொண்ட இராகம்.
# ஆபோகி

## உருப்படிகள்

| வர்ணம் | *எவரி போதன* | ஆதி | பட்டணம் சுப்பிரமணிய அய்யர் |  |
| --- | --- | --- | --- | --- |
| கீர்த்தனை | சபாபதிக்கு வேரு தெய்வம் | ரூபகம் | கோபாலகிருஷ்ண பாரதியார் |  |
| கிருதி | சேவிக்க வேண்டுமையா | ஆதி | முத்துத் தாண்டவர் |  |
| கிருதி | *நன்னு போரவநீ* | ஆதி | தியாகராஜர் |  |
| கிருதி | *மனஸூநில்பசத்தி* | ஆதி | தியாகராஜர் | } |
# ஆபோகி

## ஆபோகி இராகத்தில் அமைந்த திரையிசைப் பாடல்கள்

1. *" இன்றைக்கு ஏன் இந்த ஆனந்தமே... "* - வைதேகி காத்திருந்தாள்
1. *" கொஞ்ச நேரம் கொஞ்ச நேரம்... "* - சந்திரமுகி
# மத்தியமாவதி

**மத்தியமாவதி** (*Madhyamavati*) இராகம் 22வது மேளகர்த்தா இராகமாகிய "வேத" என்றழைக்கப் படும் 4வது சக்கரத்தின் 4 வது இராகமாகிய கரகரப்பிரியாவின் ஜன்ய இராகம் ஆகும். தேவாரப் பண்களில், *செந்துருத்தி* என்னும் பெயருடன் அழைக்கப்படுகிறது. இது பாடவேண்டிய காலம் நண்பகல் ஆயினும், மிகவும் சுபகரமான இராகமானதால் இதை எப்போதும் பாடலாம்.
# மத்தியமாவதி

## இலக்கணம்

| அவரோகணம்: | ஸ் நி<sub>2</sub> ப ம<sub>1</sub> ரி<sub>2</sub> ஸ | } |
| --- | --- | --- |  
- இந்த இராகத்தில் ஷட்ஜம், சதுஸ்ருதி ரிஷபம்(ரி<sub>2</sub>), சுத்த மத்திமம்(ம<sub>1</sub>), பஞ்சமம், கைசிகி நிஷாதம்(நி<sub>2</sub>), ஆகிய சுரங்கள் வருகின்றன.
# மத்தியமாவதி

## இதர அம்சங்கள்

- காந்தாரம், தைவதம் என்னும் ஸ்வரங்கள் வர்ஜம் ஆதலால் இது ஒரு வர்ஜ இராகம் ஆகும்.
- இது ஒரு ஔடவ இராகம். உபாங்க இராகம்.  
- இது கமக வரிக ரத்தி இராகம் ஆகும்.  
- இது *திரிஸ்தாயி இராகம்* என்பதுடன் இது புராதன இராகம் ஆகும்.  
- சுத்த கர்னாடக இராகம் ஆகும்.  
- இதன் தாட்டுப் பிரயோகங்கள் மிகவும் ரஞ்சகமானவை. இவ்விராகம் இசை நாடகங்களில் உபயோகப் படுத்தப்படும் இராகங்களில் ஒன்று.  
- சர்வ ஸ்வர மூர்ச்சனாகார ஜன்ய ராகம். இவ்விராகம் மோகனத்தின் ரிஷப மூர்ச்சனையே ஆகும்.  
- இதன் ரி, ம, ப, நி சுரங்கள் கிரக பேதம் மூலம் முறையே இந்தோளம், சுத்தசாவேரி, உதயரவிச்சந்திரிக்கா, மோகனம் ஆகியவற்றைக் கொடுக்கும்.  
- இந்த இராகத்தை கச்சேரி, பஜனை, காலஷேபம், நாடகம் முதலிய நிகழ்ச்சிகளின் இறுதியில் பாடி முடிக்கும் வழக்கம் தொன்று தொட்டு இருந்து வருகின்றது. பல்வேறு இராகங்களைக் கேட்பதன் மூலமாக பல்வேறு இரச உணர்ச்சிகள் நமக்கு ஏற்படுகின்றன.
# மத்தியமாவதி

## உருப்படிகள்

- கிருதி : ராமகதா சுதா, தியாகராஜர், ஆதி தாளம்
- கிருதி : அல்ல கலல்ல, தியாகராஜர், ரூபகம் தாளம்
- கிருதி : நாதுபை, தியாகராஜர், கண்ட சாபு தாளம்
- கிருதி : அடிகி சுகமு, தியாகராஜர், மிஸ்ர சாபு தாளம்
- கிருதி : முச்செட பிரம்மா, தியாகராஜர், ஆதி தாளம்
- கிருதி : ராமாபிராம, மைசூர் வாசுதேவச்சாரியார், ஆதி தாளம்
- கிருதி : பாலிம்சு காமாட்சி, சியாமா சாஸ்திரிகள், ஆதி தாளம்
- கிருதி : சரவனபவ குஹனே, பாபநாசம் சிவன், ஆதி தாளம்
- கிருதி : கற்பகமே கண் பாராய், பாபநாசம் சிவன், ஆதி தாளம்
- கிருதி : கண்ணா காத்தருள், பாபநாசம் சிவன், ஆதி தாளம்
# மத்தியமாவதி

## மத்தியமாவதி இராகத்தில் அமைந்த திரையிசைப் பாடல்கள்

- *துள்ளித்துள்ளி நீ பாடம்மா* - சிப்பிக்குள் முத்து
- *சேலை கட்டும் பெண்ணுக்கொரு* :- கொடி பறக்குது
# வரலாறு (திரைப்படம்)

***வரலாறு*** (*Varalaru: History of Godfather*) 2006ஆம் ஆண்டு வெளிவந்த தமிழ்த் திரைப்படமாகும். ஆரம்பத்தில்* காட்ஃபாதர்* என்ற தலைப்பினைக் கொண்ட இத்திரைப்படம் *வரலாறு* என மாற்றம் கொண்டது. இப்படம் 2002-ல் வெளியான வில்லன் பட வசூலை முறியடித்து சாதனை படைத்தது. இப்படத்தை எஸ்.எஸ்.சக்கரவர்த்தி தயாரித்துள்ளார் .
# வரலாறு (திரைப்படம்)

## கதை

அப்பாவின் அறிவுரைப்படி, தங்கள் குடும்பம் தத்து எடுத்திருக்கும் கிராமத்திற்கு தன் நண்பர்களுடன் சேவை செய்யப்போகும் பிள்ளைக்கு, அங்கு காணும் கல்லூரி மாணவி அசின் மீது எதிர்பாராமல் காதல் வருகிறது. அசினும் காதல் கொள்ள இருவீட்டு சம்மதத்துடன் கல்யாண தேதி குறிக்கப்படுகிறது.  
இந்த நிலையில் அசின் வீட்டிற்கு குடித்து விட்டு செல்லும் அஜீத், பயங்கர கலாட்டாவில் ஈடுபடுகிறார். அதைதட்டிக் கேட்கும் தன் அப்பா அஜீத்தையே கொல்லத் துணிகிறார். அசினின் உறவுக்காரத் தோழியை அசின் கண் எதிரிலேயே பலாத்காரம் செய்கிறார். இதை எல்லாம் செய்து விட்டு நான் எதையுமே செய்யவில்லை என்று சொல்கிறார். இதனால் அவரை பைத்தியம் என்று முடிவு செய்து ஆஸ்பத்திரியில் அட்மிட் செய்கின்றனர்.  
இதற்கிடையில் அஜீத்தைப் பெற்றத் தாய், உயிருடன் இருக்கும் உண்மை அஜீத்துக்குத் தெரிய வருகிறது. தன் தாய் உயிருடன் இருக்கும் போதே அப்பா அஜீத், தன் அம்மா இறந்துவிட்டதாக கூறி தன்னை வளர்க்க வேண்டிய அவசியம் என்ன? எனும் குழப்பமும், தன் பெயரில் யாரோ குற்றங்கள்... அதுவும் தன் அப்பாவையே கொலை செய்ய முயற்சிக்கும் அளவிற்கு குற்றங்கள் புரிவது ஏன்? எனும் கேள்விகள் அஜீத் மனதில் எழுகிறது.  
அந்த கேள்விகளுக்கு விடை கிடைத்ததா? அஜீத்திற்கு உண்மையாகவே பைத்தியம் பிடித்துள்ளதா? அப்பா அஜீத்தைக் கொன்றாரா? தன் அம்மாவை பார்த்தாரா? அசினை கரம் பிடித்தாரா..? இது மாதிரி பல நூறு கேள்விகளுக்கு சுவரஸ்யமான திருப்பங்களுடன் விடை சொல்கிறது 'வரலாறு' படத்தின் மீதிக்கதை!
# வரலாறு (திரைப்படம்)

## நடிகர்கள்

- அஜித் குமார் - சிவ சங்கர் , விஷ்ணு , ஜீவா
- கனிகா -காயத்ரி
- அசின் - திவ்யா
- பொன்னம்பலம் - திவ்யாவின் அண்ணன்
- மன்சூர் அலி கான்- திவ்யாவின் தம்பி
- பாண்டு - கோதண்டம்
- ராஜ்யலட்சுமி - சிவ சங்கரின் அம்மா
- ரமேஷ் கண்ணா - விஷ்ணுவின் நண்பன்
- கே. எஸ். ரவிக்குமார் - குடும்ப மருத்துவர்
- கே. சிவசங்கர் - மாஸ்டர்
- சுஜாதா - காயத்ரியின் தாய்
- சந்தான பாரதி - காயத்ரியின் வேலைக் காரர்
- ராஜேஷ் - காவல் உதவி ஆணையர் விஜயகுமார்
# வரலாறு (திரைப்படம்)

## பாடல்கள்

இத்திரைப்படத்திற்கு ஏ. ஆர். ரகுமான் இசையமைத்தார். அனைத்துப் பாடல்களையும் கவிஞர் வைரமுத்து எழுதியுள்ளார்.  
- *கம்மா கரையிலே* - நரேஷ் ஐயர், சௌம்யா
- *காற்றில் ஓர் வார்த்தை* - எஸ். பி. பாலசுப்பிரமணியம், சாதனா சர்க்கம், ரீனா பரத்வாஜ்
- *இளமை* - அஸ்லாம், தம்பி, சாலினி
- ''இளமை (Remix) - சுரேஷ் பீட்டெர்ஸ், பிலேஸ்
- *தொட்டப்புரம்* - கல்பனா, சோனு ககர், லியோன் ஜேம்ஸ், பியர் முகம்மது, ரஞ்சித்
- *இன்னிசை* - நரேஷ் ஐயர், மகதி
- *இன்னிசை (Remix)* - மகதி, ஷைந்தவீ
- *தீயில் விழுந்த* - ஏ.ஆர்.ரஹ்மான்
# வரலாறு (திரைப்படம்)

## துணுக்குகள்

- அப்பா, பிள்ளை உள்பட மூன்று கேரக்டர்களில் அஜீத் நடித்துள்ளார்.
- ஏ.ஆர்.ரஹ்மானின் இசை, வைரமுத்துவின் பாடல்கள், பி.சி.ஸ்ரீராம் , ப்ரியனின் ஒளிப்பதிவு மூன்றும் படத்திற்கு பெரிய பக்கபலமாக அமைந்தது.
# வரலாறு (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "அஜீத் ரசிகர்களுக்கான தீபாவளி ‘ட்ரிபிள் ஷாட்!’... அஜீத்துக்குள் இருக்கிற நடிப்பாற்றலை ரொம்ப நாளைக்குப் பிறகு முழுசாக வெளிக்காட்டிய ‘தல வரலாறு’!" என்று எழுதி மதிப்பெண்களை வழங்கினர்.
# பான் கி மூன்

**பான் கி மூன்** ஐக்கிய நாடுகள் அவையின் எட்டாவது பொதுச் செயலாளராவார்.. ஏழாவது பொதுச் செயலாளர் கோபி அன்னான் ஓய்வு பெற்றவுடன், ஜனவரி 1, 2007 முதல் இவர் அப்பொறுப்பை ஏற்றார்.. இவர் ஜூன் 13, 1944 அன்று கொரியாவின் சுங்ஜு நகரத்தில் பிறந்தவர். பொதுச் செயலாளர் பதவிக்கு வரும்முன் தென் கொரியாவின் வெளியுறவுத்துறை அமைச்சராக இருந்தார்.ஐக்கிய நாடுகள் அவையின் பொதுச் செயலாளர் பதவி 2016 ஆம் ஆண்டு திசம்பர் 31 இல் நிறைவுற்றது.
# பான் கி மூன்

## கல்வி

பான் கி மூன் 1970ஆம் ஆண்டு சியோல் தேசிய பல்கலைக்கழகத்திலிருந்து, பன்னாட்டு உறவுகள் பாடத்தில் இளநிலைப் பட்டம் பெற்றார். பின்னர் 1985ஆம் ஆண்டு ஹார்வர்டு பல்கலைக்கழகத்தின் ஜான் எப் கென்னடி அரசாட்சிப் பள்ளியிலிருந்து பொது ஆட்சி பாடத்தில் முதுகலைப் பட்டம் பெற்றார்.
# பான் கி மூன்

## பணிகள்

தென் கொரியாவின் இந்தியத் தூதரகத்தில் முதன் முதலாகப் பணியில் சேர்ந்த மூண், கொரிய வெளியுறவுத்துறையின் பல்வேறு பொறுப்புகளில் பணியாற்றியுள்ளார். கடந்த ஆண்டோடு நின்று போன வட கொரிய அணு ஆயுத உற்பத்தி சம்பந்தமான ஆறு நாடுகள் பேச்சுவார்த்தையிலும் இவர் பங்காற்றினார்.  
மரணதண்டனைகள் நிறுத்தப்படவேண்டும் என பான் கி மூன் வலியுறுத்தியபோதும் சதாம் குசேனின் மரணதண்டனையை இடைநிறுத்த ஆக்கபூர்வமான முயற்சிகள் எடுக்கப்படவில்லை.
# பான் கி மூன்

## பொதுச் செயலாளர் பதவிக்கான போட்டி

பான் கி மூன், ஐ. நா. பொதுச் செயலாளர் பதவிக்கு நடைபெற்ற நான்கு (உறுப்பினர் விருப்பமறியும்) தேர்வுகளிலும் முதலாவதாக வந்தார். இரண்டாவதாக வந்த இந்தியாவின் சசி தரூர் உள்ளிட்டோர் படிப்படியாகப் போட்டியிலிருந்து விலகியதைத் தொடர்ந்து ஐ. நா. பாதுகாப்பு அவை இவரை முறைப்படி தெரிவு செய்து பொதுச் சபைக்கு சிபாரிசு செய்துள்ளது. இத்தேர்தலுக்கான பிரச்சாரத்தின்போது இவரும், தென் கொரிய அரசும் பணபலத்தை பயன்படுத்தி ஏழை நாடுகளின் ஆதரவைப்பெற முயற்சித்ததாகக் குற்றச்சாட்டு எழுந்தது குறிப்பிடத்தகுந்தது. தவிர பிரெஞ்சு மொழியில் பரீட்சயமானவர் என்றவாறு அவர் குறிப்பிட்டபோதும் பிரஞ்சு மொழியில் அவ்வளவான புலமையைக் காணவியவில்லை.
# அக்டோபர் 18

## நிகழ்வுகள்

- 320 &ndash; கிரேக்க மெய்யியலாளர் பாப்பசு வலய மறைப்பு ஒன்றை அவதானித்தார்.
- 1009 &ndash; எருசலேமின் திருக்கல்லறைத் தேவாலயம் என்ற கிறித்தவத் தேவாலயம் கலீபா அல்-அக்கீம் அல்லா என்பவரால் முற்றாக அழிக்கப்பட்டது.
- 1016 &ndash; அசான்டன் சமருடன் குனூக் த்னது இங்கிலாந்து மீதான படையெடுப்பை முடித்துக் கொண்டான்.
- 1081 &ndash; டிராச்சியம் நகரில் இடம்பெற்ற போரில் நோர்மானியர் பைசாந்தியரைத் தோற்கடித்தனர்.
- 1356 &ndash; சுவிட்சர்லாந்தில் இடம்பெற்ற நிலநடுக்கத்தில் பேசெல் நகரம் முற்றாக அழிந்தது.
- 1565 &ndash; சப்பானுக்கும் மேற்குலத்திற்கும் இடையே முதலாவது கடற் சமர் இடம்பெற்றது. புக்குடா குடாவில் சப்பானின் மத்சூரா கடற்படையினர் போர்த்துக்கீசரின் வணிகக் கப்பல்களைக் கைப்பற்றுவதில் தோல்வியடைந்தனர்.
- 1648 &ndash; அமெரிக்காவின் முதலாவது தொழிற்சங்கத்தை பாஸ்டன் செம்மார்கள் ஆரம்பித்தனர்.
- 1679 &ndash; கண்டி அரசனால் சிறைப்பிடிக்கப்பட்டிருந்த பிரித்தானியக் கிழக்கிந்தியக் கம்பனியின் காப்டன் இராபர்ட் நொக்சு அங்கிருந்து தப்பி மன்னார் அரிப்பு என்ற இடத்துக்கு வந்து சேர்ந்தார்.
- 1748 &ndash; ஆசுத்திரிய வாரிசுரிமைப் போர் முடிவுக்கு வந்தது.
- 1860 &ndash; இரண்டாம் அபினிப் போர் முடிவுக்கு வந்த்து.
- 1867 &ndash; உருசியப் பேரரசிடம் இருந்து அலாஸ்கா மாநிலத்தை ஐக்கிய அமெரிக்கா 7.2 மில்லியன் அமெரிக்க டாலர் விலை கொடுத்து வாங்கியது. இந்நாள் அலாஸ்கா நாள் எனக் கொண்டாடப்படுகிறது.
- 1898 &ndash; ஐக்கிய அமெரிக்கா புவெர்ட்டோ ரிக்கோவை எசுப்பானியாவிடம் இருந்து கைப்பற்றியது.
- 1912 &ndash; முதலாம் பால்கான் போர்: செர்பிய மன்னர் முதலாம் பீட்டர் தனது நாடு போரில் இறங்குகிறது என செர்பிய மக்களுக்கு அறிவித்தார்.
- 1921 &ndash; சோவியத் ஒன்றியத்தில் கிரிமிய தன்னாட்சி சோவியத் சோசலிசக் குடியரசு அமைக்கப்பட்டது.
- 1922 &ndash; பிபிசி வானொலி ஆரம்பிக்கப்பட்டது.
- 1929 &ndash; கனடாவில் பெண்களும் மனிதர்கள் என சட்டபூர்வமாக எழுதப்பட்டது.
- 1944 &ndash; சோவியத் ஒன்றியம் செக்கோசிலோவாக்கியாவை முற்றுகையிட்டு நாட்சி ஜெர்மனியிடம் இருந்து கைப்பற்றியது.
- 1945 &ndash; வெனிசுவேலாவில் இடம்பெற்ற இராணுவப் புரட்சியை அடுத்து அதன் அரசுத்தலைவர் இசாயசு மெதினா அங்கரீட்டா பதவியிழந்தார்.
- 1946 &ndash; இலங்கையில் யாழ்ப்பாணம் சென்று கொண்டிருந்த இரவுத் தொடருந்து அனுராதபுரத்திற்கு அருகாமையில் இரத்மலை என்ற இடத்தில் தடம் புரண்டதில் நால்வர் உயிரிழந்தனர், 14 பேர் காயமடைந்தனர்.
- 1954 &ndash; அமெரிக்காவின் டெக்சாசு இன்ஸ்ட்ருமெண்ட்சு நிறுவனம் முதலாவது டிரான்சிஸ்டர் வானொலியை அறிமுகப்படுத்தியது.
- 1963 &ndash; *பெலிசேட்* விண்வெளிக்கு சென்ற முதலாவது பூனை என்ற பெயரைப் பெற்றது.
- 1967 &ndash; சோவியத் விண்கலம் வெனேரா 4 வெள்ளிக் கோளை அடைந்தது. வேறொரு கோளின் வளிமண்டலத்தை அளந்த முதலாவது விண்கலம் இதுவாகும்.
- 1991 &ndash; அசர்பைஜான் சோவியத் ஒன்றியத்திடம் இருந்து விடுதலையை அறிவித்து விலகியது.
- 1991 &ndash; தமிழ்நாட்டில் நாகப்பட்டினம் மாவட்டம் அமைக்கப்பட்டது.
- 2004 &ndash; சந்தனக் கடத்தல் வீரப்பன் தமிழ்நாடு சிறப்புக் காவல்படையினரால் கொல்லப்பட்டார்.
- 2006 &ndash; ஈழப்போர்: காலி கடற்படைத்தளத்தில் கடற்புலிகள் நடத்திய தாக்குதலில் பல கடற்படைக் கலங்கள் அழிக்கப்பட்டன.
- 2007 &ndash; கராச்சியில் முன்னாள் பாக்கித்தான் பிரதமர் பெனசீர் பூட்டோ மீது நடத்தப்பட்ட தாக்குதலில் 139 பேர் கொல்லப்பட்டனர், 450 இற்கும் அதிகமானோர் காயமடைந்தனர். பூட்டோ காயமெதுவுமின்றி தப்பினார்.
- 2011 &ndash; ஐந்தாண்டுகள் அமாசின் கைதியாக இருந்த இசுரேலிய இராணுவ வீரர் கிலாத் சாலித் விடுவிக்கப்பட்டார்.
# அக்டோபர் 18

## பிறப்புகள்

- 1130 &ndash; சூ சி, சீன மெய்யியலாளர் (இ. 1200)
- 1859 &ndash; என்றி பெர்குசன், இலக்கியத்திற்கான நோபல் பரிசு பெற்ற பிரான்சிய மெய்யியலாளர் (இ. 1941)
- 1882 &ndash; பல்லடம் சஞ்சீவ ராவ், தமிழக புல்லாங்குழல் கலைஞர் (இ. 1962)
- 1910 &ndash; வி. நவரத்தினம், இலங்கை அரசியல்வாதி (இ. 2006)
- 1915 &ndash; மகாதேவன் சதாசிவம், இலங்கைத் துடுபாட்ட வீரர் (இ. 1977)
- 1925 &ndash; நா. த. திவாரி, இந்திய அரசியல்வாதி (இ. 2018)
- 1950 &ndash; ஓம் பூரி, இந்திய நடிகர் (இ. 2017)
- 1952 &ndash; ரோய் டயஸ், இலங்கைத் துடுப்பாளர்
- 1956 &ndash; மார்ட்டினா நவரத்திலோவா, செக்-அமெரிக்க டென்னிசு வீராங்கனை
- 1960 &ndash; ஜான் குளோட் வான் டாம், பெல்சிய நடிகர்
- 1965 &ndash; சாகிர் நாயக், இந்திய இசுலாமிய மதகுரு
- 1973 &ndash; ஜேம்ஸ் ஃபோலி, அமெரிக்க ஊடகவியலாளர் (இ. 2014)
- 1974 &ndash; அமீஷ் திரிபாதி, இந்திய நூலாசிரியர்
- 1978 &ndash; ஜோதிகா, தென்னிந்தியத் திரைப்பட நடிகை
- 1978 &ndash; செந்தில் குமார், தமிழகத் திரைப்பட, தொலைக்காட்சி நடிகர், ஊடகவியலாளர்
- 1984 &ndash; பிரீடா பின்டோ, இந்திய நடிகை
- 1987 &ndash; சாக் எப்ரான், அமெரிக்க நடிகர்
# அக்டோபர் 18

## இறப்புகள்

- 1417 &ndash; பன்னிரண்டாம் கிரகோரி (திருத்தந்தை) (பி. 1326)
- 1775 &ndash; சிலுவையின் புனித பவுல், இத்தாலிய கிறித்தவ புனிதர், திருப்பாடுகள் சபை நிறுவனர் (பி. 1694)
- 1871 &ndash; சார்ல்ஸ் பாபேஜ், ஆங்கிலேயக் கணிதவியலாளர், பொறியியலாளர் (பி. 1791)
- 1931 &ndash; தாமசு ஆல்வா எடிசன், கிராமபோனைக் கண்டுபிடித்த அமெரிக்கர் (பி. 1847)
- 1934 &ndash; சான்டியாகோ ரமோன் கசல், நோபல் பரிசு பெற்ற எசுப்பானிய மருத்துவர் (பி. 1852)
- 1966 &ndash; எலிசபெத் ஆர்டன், கனடிய-அமெரிக்க தொழிலதிபர் (பி. 1878)
- 1975 &ndash; சித்தூர் சுப்பிரமணிய பிள்ளை, கருநாடக வாய்ப்பாட்டுக் கலைஞர் (பி. 1898)
- 1985 &ndash; கே. ஆர். ராம்சிங், தென்னிந்தியத் திரைப்பட நடிகர் (பி. 1915)
- 2004 &ndash; வீரப்பன், சந்தனக் கடத்தல்காரர், (பி. 1952)
- 2015 &ndash; தமிழினி, விடுதலைப் புலிகளின் மகளிர் அமைப்பின் அரசியல் பிரிவுத் தலைவி (பி. 1972)
- 2018 &ndash; நா. த. திவாரி, இந்திய அரசியல்வாதி (பி. 1925)
# அக்டோபர் 18

## சிறப்பு நாள்

- புனித லூக்கா விழா
- அலாஸ்கா நாள் (அலாஸ்கா, அமெரிக்கா)
- விடுதலை நாள் (அசர்பைஜான், சோவியத் ஒன்றியத்திடம் இருந்து, 1991)
# தொலெமி

**தொலெமி** அல்லது **தாலமி** (*Ptolemy*, ) என்று பொதுவாக அழைக்கப்படும், **குளோடியசு தொலெமாயெசு** (Claudius Ptolemaeus, , ; 168) ஒரு புவியியலாளரும், வானியலாளரும், சோதிடரும் ஆவார். இவர் கிரேக்க மொழி பேசியவர். உரோமரின் கீழிருந்த எகிப்த்தில், கிரேக்கப் பண்பாட்டினராக இவர் வாழ்ந்தார். இவர் கிரேக்கப் பண்பாட்டைத் தழுவிக்கொண்ட ஒரு எகித்தியராகவும் இருக்கக்கூடும். இவருடைய குடும்பப் பின்னணி பற்றியோ, உருவ அமைப்புப் பற்றியோ, விபரங்கள் எதுவும் கிடைக்கவில்லை. எனினும் அவர் எகித்தில் பிறந்தவர் என்பதே பலரது கருத்தாகும்.  
தொலெமி, துறைசார் அறிவியல் நூல்கள் பலவற்றை எழுதியுள்ளார். அவற்றுள் மூன்று நூல்கள், பிற்காலத்து, இசுலாமிய மற்றும் ஐரோப்பிய அறிவியல் தொடர்பில் முக்கியத்துவம் பெற்றவையாக விளங்குகின்றன. ஒன்று, வானியல் துறைசார் நூலாகிய அலுமாகெசிட்டு (Almagest) என்பதாகும். அலுமாகெசிட்டு என்பது கிரேக்க மொழியில் *பெரு நூல்* ("The Great Treatise") எனப் பொருள்படும். அடுத்தது, *சியோகிரஃபியா* என்னும் புவியியல் தொடர்பான நூல். இது, கிரேக்கர்களும், உரோமர்களும் அறிந்திருந்த புவியியல் பற்றிய முழுமையான விளக்க நூல் ஆகும். மூன்றாவது, ஒரு சோதிட நூல். *நான்கு நூல்கள்* என்ற பொருள் தரும் *இடெட்டிராபிப்புலோசு* என்பதே நூலின் பெயர். இதிலே சாதகம் முதல் அரிசுட்டாட்டிலின் இயற்கைத் தத்துவம் வரை எடுத்தாண்டுள்ளார்.
# ஏ. ஆர். முருகதாஸ்

**அரு. முருகதாஸ்** ஓர் இந்தியத் திரைப்பட இயக்குநர், திரைக்கதை ஆசிரியர், திரைப்படத் தயாரிப்பாளர் ஆவார். தமிழ், தெலுங்கு, இந்தி மொழித் திரைப்படங்களை இயக்கி வருகிறார். தீனா திரைப்படத்தின் மூலமாக இயக்குநராக அறிமுகமாகி பின்னர், ரமணா, கஜினி, துப்பாக்கி உள்ளிட்ட திரைப்படங்களை இயக்கியுள்ளார்.
# ஏ. ஆர். முருகதாஸ்

## வாழ்க்கைக் குறிப்பு

### தொடக்ககால வாழ்க்கை

- முருகதாஸ் இயற்பெயர் முருகானந்தம் இவர் கள்ளக்குறிச்சியில் பிறந்தார். தனது மேற்படிப்பை திருச்சி பிசப் ஹீபர் கல்லூரியில் இளங்கலைப் பட்டம் படித்து பெற்றார்.
- அவர் தனது கல்லூரிப் பருவத்திலே தமிழ் திரை துறையின் மீது ஆர்வமும், ஆசையும் கொண்டிருந்தார்.
- அந்த ஆர்வத்தின் வெளிபாடாக கல்லூரிப் காலத்தில் கலைநிகழ்ச்சிகளில் பங்கேற்பது, மேடை நாடகங்களில் நடிப்பது, பிரபலமான நடிகர்களைப் போல் குரல் மாற்றிப் பேசுவது போன்ற திறமைகளை வெளிப்படுத்தியுள்ளார்.
- மேலும் அதற்கு முந்தைய சிறிய வயதான பள்ளிப்பருவத்திலே சிறுகதைகள், நாவல்கள் எழுதுவதில் ஆர்வமாக இருந்துள்ளார்.
- இதை அவரது நண்பர்கள் ஊக்கப்படுத்தியதால் தனது திரையுலக வாழ்க்கையை எழுத்தாளர் கலைமணியிடம் உதவியாளராக ஆரம்பித்தார்.
- அதனைத் தொடர்ந்து பூச்சுடவா என்ற தமிழ்ப் படத்தில் நடித்துள்ளார். எஸ். ஜே. சூர்யாவிடம் வாலி, குஷி போன்ற படங்களில் உதவி இயக்குநராகவும் பணியாற்றியுள்ளார்.
# ஏ. ஆர். முருகதாஸ்

## வாழ்க்கைக் குறிப்பு

### திரைப்பட வாழ்க்கை

இவரது *ரமணா* திரைப்படம், நடிகர் விஜயகாந்தின் முக்கியத் திரைப்படமாக அமைந்ததுடன், அதன் புரட்சிகரமான கருத்துக்களுக்காக பெரிதும் பாராட்டப்பட்டது. ரமணா திரைப்படம், தெலுங்கில் *தாகூர்* என்ற பெயரில் சிரஞ்சீவி நடிக்க மீண்டும் திரைப்படமாக்கப்பட்டது.
# ஏ. ஆர். முருகதாஸ்

## பங்காற்றிய திரைப்படங்கள்

| ஆண்டு | திரைப்படம் | இயக்கம் | தயாரிப்பு | கதை | குறிப்புகள் |
| --- | --- | --- | --- | --- | --- |
| 2001 | *தீனா* | முதல் திரைப்படம் |  |  |  |
| 2002 | *ரமணா* | தமிழக அரசு திரைப்பட விருதுகள் - சிறந்த வசன ஆசிரியர்
2003 இல் *தாகூர்* என தெலுங்கில் மறுஆக்கம்
2005 இல் *விஷ்ணு சேனா* என கன்னடத்தில் மறுஆக்கம்
2015 இல் *கேப்பர்* என இந்தியில் வெளிவர இருக்கிறது. |  |  |  |
| 2005 | *கஜினி* | 2008 இல் இதே பெயரில் இந்தியில் மறுஆக்கம் |  |  |  |
| 2006 | *ஸ்டாலின்* | தெலுங்குத் திரைப்படம் |  |  |  |
| 2008 | *கஜினி* | இந்தித் திரைப்படம்
ஸ்டார்டஸ்ட் விருது-பேசப்படும் புதிய இயக்குநர்
அப்சரா விருது-சிறந்த இயக்குநர்
பரிந்துரை—பிலிம்பேர் விருதுகள் - |  |  |  |
| 2011 | *ஏழாம் அறிவு* | பரிந்துரை—சிறந்த இயக்குனருக்கான பிலிம்பேர் விருது&nbsp;– தமிழ்
பரிந்துரை—விஜய் விருதுகள் - விருப்பமான இயக்குநர் |  |  |  |
| 2012 | *துப்பாக்கி* | விஜய் விருதுகள் - விருப்பமான இயக்குநர்
பரிந்துரை—விஜய் விருதுகள் - சிறந்த இயக்குநர்
பரிந்துரை—சிறந்த இயக்குனருக்கான பிலிம்பேர் விருது - தமிழ்
பரிந்துரை—தென்னிந்திய சர்வதேசத் திரைப்பட விருதுகள் சிறந்த இயக்குநர்
பரிந்துரை—எடிசன் விருது சிறந்த இயக்குநர்  
கூகுள் பாடல் ஒரு கவுரவத் தோற்றத்தில் |  |  |  |
| 2014 | *ஹாலிடே* | இந்தித் திரைப்படம், *துப்பாக்கி* திரைப்படத்தின் மறுஆக்கம் |  |  |  |
| 2014 | *கத்தி* | *அகிரா* |  |  |  |
| 2016 | *அகிரா* | மௌனகுரு திரைப்படத்தின் மறுஆக்கம் |  |  |  |
| 2017 | *ஸ்பைடர்* |  |  |  |  |
| 2018 | *சர்கார்* |  |  |  |  |
| 2018 | *விஜய் 62* |  |  |  |  |
| 2020 | தர்பார் | ஆம் |  |  |  |
| 2025 | மதராஸி | ஆம் | } |  |  |
# சாளுக்கியர்

***புலிகேசி II (பொ.ஊ. 640), விக்கிரமாதித்தன் II (பொ.ஊ. 735), விக்கிரமாதித்தன் VI (பொ.ஊ. 1120) ஆகியோரின் காலத்து மேலைச் சாளுக்கியப் பேரரசு.***  
| **அரச மொழிகள்** | கன்னடம் |
| --- | --- |
| **தலை நகரங்கள்** | முற்காலச் சாளுக்கியர்: வாதாபி
பிற்காலச் சாளுக்கியர்: மன்யகேதா, பசவகல்யாண் |
| **அரசாங்கம்** | முடியாட்சி |
| **வாதாபிச் சாளுக்கியருக்கு முற்பட்டவர்** | கடம்பர் |
| **கல்யாணிச் சாளுக்கியருக்கு முற்பட்டவர்** | இராஷ்டிரகூடர் |
| **கல்யாணிச் சாளுக்கியருக்கு பின்வந்தவர்** | ஹொய்சலர், காக்கத்தியர், காலச்சூரி பேரரசு |  
**சாளுக்கியர்** என்பவர்கள் இந்தியாவின் அரச வம்சம் ஒன்றைச் சேர்ந்தவர்கள். பொ.ஊ. ஆறாம் நூற்றாண்டுக்கும், 12 ஆம் நூற்றாண்டுக்கும் இடைப்பட்ட காலத்தில், தெற்கு மற்றும் மத்திய இந்தியாவின் பெரும் பகுதியை ஆண்டு வந்தனர். சாதவாகனப் பேரரசின் வீழ்ச்சியைத் தொடர்ந்து, தங்கள் சுதந்திரத்தை உறுதிப்படுத்திக்கொண்ட இவர்கள், இந்திய வரலாற்றில் சிறந்த அரசர்களில் ஒருவனான, இரண்டாம் புலிகேசியின் (பொ.ஊ. 609–642) ஆட்சியின் போது வேகமாக முன்னணிக்கு வந்தனர். இவன் காலத்தில், தெற்கே பல்லவ நாட்டின் வடக்கு எல்லை வரை விரிவடைந்திருந்தது சாளுக்கியப் பேரரசு. வடக்கில், ஹர்சவர்தனரை நர்மதை நதிக்கரையில் தோற்கடித்து அவனது தெற்கு நோக்கிய முன்னேற்றத்தைத் தடுத்தான். தென்கிழக்குத் தக்காணத்தில் விஷ்ணுகுண்டினர்களையும் தோற்கடித்தான். ஆனாலும், பல்லவன் நரசிம்மவர்மன், புலிகேசியைத் தோற்கடித்து அவனைக் கொன்று வாதாபி கொண்டான் நரசிம்மவர்ம பல்லவன் என்றும் பல்லவ வம்சமான இவன் மாவீரன் புலிகேசியை வென்றதால் "மா மல்லன்" எனும் பெயரும் பெற்று அதன் வெற்றியைக் கொண்டாட இன்றையச் சென்னையான பல்லவக் கடற்கரையில் மாமல்லையை உருவாக்கினான்.புலிகேசியின் தலைநகரான வாதாபியையும் ஆக்கிரமித்திருந்தான். சாளுக்கியரின் தலைநகரம் வாதாபி என்பதால் **வாதாபி சாளுக்கியர்** என்றும் அவர்கள் அழைக்கப்படுகின்றனர்.  
இரண்டாம் புலிகேசிக்குப் பின், உட் பூசல்களால் சாளுக்கியர் சிறிது காலம் வீழ்ச்சியுற்று இருந்தனர். இரண்டாம் விக்கிரமாதித்தனின் காலத்தில் மீண்டும் முன்னணிக்கு வந்தனர். இவன் இரண்டாம் நந்திவர்ம பல்லவனைத் தோற்கடித்து அவன் தலைநகரமான காஞ்சியையும் கைப்பற்றினான். இராஷ்டிரகூடர்களின் எழுச்சியைத் தொடர்ந்து வாதாபிச் சாளுக்கியர் தாழ்ச்சியுற்றனர்.  
பொ.ஊ. 10 ஆம் நூற்றாண்டில், இரண்டாம் தைலப்பா (பொ.ஊ. 973–997) என்பவனின் கீழ் சாளுக்கியர் மீண்டும் புகழ் பெறத் தொடங்கினர். இவர்கள் மேலைச் சாளுக்கியர் எனப்படுகின்றனர். மேலைச் சாளுக்கியர், இன்று *பசவகல்யாண்* என அழைக்கப்படும் கல்யாணி என்னுமிடத்தைத் தலைநகராகக் கொண்டு ஆண்டு வந்தனர். இன்னொரு பிரிவினர், வேங்கி என்னுமிடத்தைத் தலைநகரமாகக் கொண்டு ஆண்டு வந்தனர். இவர்கள் கீழைச் சாளுக்கியர் எனப்படுகின்றனர். கீழைச் சாளுக்கிய நாட்டின் கட்டுப்பாட்டுக்காக, மேலைச் சாளுக்கியருக்குச் சோழருடன் ஓயாத போட்டி இருந்துவந்தது. சுமார் 300 ஆண்டுகள் புகழுடன் விளங்கிய சாளுக்கியர், போசளர்களினால் ஒடுக்கப்பட்டனர். பொ.ஊ. 1184 தொடக்கம் 1200 வரை ஆண்ட நான்காம் சோமேஸ்வரனே குறிப்பிடத்தக்க சாளுக்கியர்களில் இறுதியானவன் ஆவான்.
# சாளுக்கியர்

## இதையும் காண்க

- மேலைச் சாளுக்கியர்
- கீழைச் சாளுக்கியர்
- சாளுக்கிய சோழர்
- சோலாங்கிப் பேரரசு
- வாதாபிப் போர்